[bookmark: _GoBack]Покана
за кандидатстване по модул „млади учени” от Националната програма „Млади учени и постдокторанти-2” (НПМУПД-2),

Селскостопанска академия стартира прием на документи по Националната програма „Млади учени и постдокторанти-2” (НПМУПД-2), модули „Млади учени“, със следните условия:.
 
1. Кандидатите за модул „млади учени” (МУ) трябва да отговарят на определението за МУ, както следва:
· "млад учен" е лице, което извършва научноизследователска и научно-образователна дейност във висше училище и/или научна организация след придобиване на първа образователно-квалификационна степен "магистър", но не повече от 10 години след придобиването ѝ. 
· датата на придобиване на магистърска степен се счита от датата на Протокола на Държавната изпитна комисия.
2. Кандидатите по програмата трябва да отговарят на дефиницията за „млад учен“ за целия период на участието по програмата до 1 декември 2023 г.
3. Срокът за участие в програмата е минимум 6 месеца, от момента на одобрение и сключване на договор с кандидата.
3. Кандидатите трябва да покриват минималните национални изисквания за съответната академична длъжност и научна степен, в професионалното направление, в което кандидатстват съгласно Закона за развитие на академичния състав в Република България и Правилника за прилагането му. 
4. Кандидати по модул МУ могат да: 
· са новоназначени по програмата лица, които отговарят на определението за млад учен в структурните звена на ССА с програмна акредитация;
· заемат академичната длъжност „асистент“, а в редки случай и „гл. асистент“ (с минимум шест месеца стаж към датата на кандидатстване) и са на трудов договор в структурните звена на ССА;
· са докторанти, отчислени с право на защита и са назначени на трудов договор в структурните звена на ССА;
· са докторанти в задочна форма на обучение или такива на самостоятелна подготовка, зачислени минимум шест месеца преди датата на кандидатстване в структурните звена на ССА и са назначени на трудов договор в нея;
· са специалисти с висше образование, които отговарят на условието за млад учен и са на трудов договор в структурните звена на ССА.
5. Допустими кандидати са служителите на структурните звена на ССА, които имат програмна акредитация за образователната и научна степен „доктор“ от Националната агенция за оценяване и акредитация (списък на институтите може да се намери на следния линк: https://agriacad.bg/en/phd-students/accredited-doctoral-programs), за специалности от следните научни области и професионални направления, съгласно Постановление № 125 от 24 юни 2002 г. на Министерския съвет:
- Социални, стопански и правни науки - 3.8 Икономика.
- Природни науки, математика и информатика - 4.3 Биологически науки.
- Технически науки - 5.1 Машинно инженерство, 5.7 Архитектура, строителство и геодезия и 5.12 Хранителни технологии.
- Аграрни науки и ветеринарна медицина - 6.1 Растениевъдство, 6.2 Растителна защита и 6.3 Животновъдство.
6. Кандидатите за участие в модулите МУ могат да бъдат както български, така и чужди граждани.
7. Кандидатите, които отговарят и на двете определения – млад учен (МУ) и постдокторант (ПД) могат да кандидатстват само по едната процедура/обява/покана.

Необходими документи за участие в конкурса по модул „Млади учени“:
1. Заявление за участие в програмата (свободен текст).
2. Сканирано копие на дипломата за „магистър“. 
3. Доказателства, че кандидатът извършва научноизследователска дейност: автобиография с приложения (списък на публикациите, списък на проектите, с участието на кандидата, списък на участията в научни прояви, всички описани детайлно по години за цялата научна кариера), трудови договори, дипломи за квалификация и обучения.

При допустимост на по-голям брой кандидати от възможния брой за подпомагане ще бъде приложена процедура за оценка по следните критерии: виж карта за оценка на кандидатите.

Документите се подават в „pdf” формат на имейл: ssa_nauka@agriacad.bg.
Конкурсната програма стартира на 9 август 2022 г. местно време и приключва в 17.00 часа (местно време) на 9 септември 2022 г. 
Подробна информация е налична на следния линк: https://agriacad.bg/en/science-and-education/programs/np-mladi-ucheni-i-postdoktoranti2-2


